Det saksiske vitenskapsakademiet

Det saksiske vitenskapsakademiet (tysk Sächsische Akademie der Wissenschaften) er et vitenskapsakademi som holder til i Leipzig. Det har i dag 145 medlemmer, først og fremst fra de tyske delstatene Sachsen, Sachsen-Anhalt og Thüringen.

Det saksiske vitenskapsakademiet ble stiftet av en gruppe av 13 professorer ved universitetet i Leipzig 1. juli 1846, 200-årsdagen for Gottfried Wilhelm Leibniz’ fødselsdag. Til å begynne med het akademiet «Det kongelige saksiske vitenskapsselskapet», men fikk sitt nåværende navn i 1919. Etter 2. verdenskrig ble akademiet stengt, men det åpnet igjen i 1948 og har fått bestå gjennom DDR-tiden og tiden etter Tysklands gjenforening.
 Eksterne lenker 


Kategori:Tyske organisasjoner
Kategori:Vitenskapsakademier
Kategori:Organisasjoner etablert i 1846
Kategori:Vitenskap i 1846
Kategori:1846 i Europa